पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लगातार बढ़ रहे कोरोना संक्रमण के मामले को देखते हुए जिले के बार्डर पर बाहर से आने वाले वाहनों की सख्ती के साथ जांच करने के निर्देश दिए गए है। जिसे देखते हुए लोदाम और लवाकेरा बैरियर में दूसरे राज्यों से आने वाले लोगों की कड़ाई के साथ जांच की जा रही है। जिले में आ रहे लोगों से कोरोना रिपोर्ट मांगी जा रही है। रिपोर्ट नहीं देने पर रोका जा रहा है।
इसके साथ ही बार्डर पर यात्रियों का कोरोना टेस्ट करना प्रारंभ कर दिया गया है। पॉजिटीव पाए जाने पर उन्हें कोविड़ केयर सेंटर भेजा जा रहा है। लोदाम बेरियर में गुरुवार की रात को एक यात्री बस के चालक के द्वारा यात्रियों का रिपोर्ट नहीं दिखाए जाने पर उसे बार्डर पर ही रोक दिया गया और उसे जिले में प्रवेश करने नहीं दिया गया। जिससे नाराज बस मालिक अपनी पत्नी के साथ बार्डर पर पंहुच कर बेरियर पर ड्युटी कर रहे कर्मचारियों से विवाद करना शुरु कर दिए। बस मालिक की पत्नी ने ड्युटी में तैनात एक पुलिसकर्मी को एक मिनट में वर्दी तक उतरवा देने की धमकी दे दी।
गुरुवार की रात को रांची से नागपुर चलने वाली कृष्णा बस क्रमांक सीजी 07 बीएल 1770 के लोदाम बार्डर में पंहुचने पर बेरियर में ड्यूटी कर रहे कर्मचारियों ने बस को रोककर उसके चालक से सभी यात्रियों की कोरोना टेस्ट की रिपोर्ट की मांग। रिपोर्ट मांग करने पर जब बस चालक के द्वारा यात्रियों का रिपोर्ट नहीं दिखाया गया तो बेरियर में तैनात कर्मचारियों ने बस को बार्डर में ही रोक दिया था। जिससे नाराज होकर बस मालिक अपनी पत्नी के साथ शुक्रवार की सुबह लोदाम बेरियर पंहुच कर हंगामा करना शुरु कर दिया। महिला के द्वारा कर्मचारियों के साथ अभद्र व्यवहार करने की बात कर्मचारियों ने अपने उच्चाधिकारियों को दे दी। मामले की सूचना लोदाम चौकी प्रभारी रामनाथ राम को मिलने पर वे तत्काल मौके पर पंहुच कर मामला शांत कराया। बताया जाता है कि कृष्णा बस का मालिक दुर्ग का रहने वाला है और बस को रोक दिए जाने की जानकारी मिलने पर वह अपनी पत्नी के साथ दुर्ग से लोदाम बेरियर पंहुच गया था।
महिला ने वर्दी उतरवाने की दी धमकी
बस को रोक दिए जाने से नाराज बस मालिक शुक्रवार की सुबह लगभग साढ़े 10 बजे अपनी पत्नी के साथ बार्डर पर पंहुचे थे। बार्डर पर पंहुचने पर बस मालिक की पत्नी और कर्मचारियों के साथ अभद्र व्यवहार करते हुए कही कि तुम लोगों की मेरे बस को रोकने की इतनी हिम्मत कैसे हो गई। महिला के द्वारा चेक पोस्ट में हंगामा करने पर वहां तैनात एक पुलिसकर्मी ने जब महिला को हंगामा करने से रोका तो महिला पुलिसकर्मी के उपर ही भड़क गई और उसे एक मिनट में वर्दी उतरवा देने तक की धमकी दे दी।
बस में यात्रा कर रहे 51 यात्रियों में 6 यात्री पाए गए पाजिटिव
कलेक्टर महादेव कावरे के मार्गदर्शन और जशपुर एसडीएम सुश्री आकांक्षा त्रिपाठी के दिशा निर्देश में जशपुर जिले की रांची से लगने वाली सीमा लोदाम बॉर्डर पर अब प्रशासन द्वारा सख्ती बरती जा रही है। कलेक्टर के सख्त निर्देश है कि दूसरे राज्य से आने वाले लोग 3 दिन पुरानी आरटीपीसीआर टेस्ट रिपोर्ट दिखाने के बाद ही जिले की सीमा में प्रवेश कर पाएंगे, और हमारे छत्तीसगढ़ राज्य के लोग जो अन्य राज्य से वापस आ रहे उनकी टेस्टिंग बॉर्डर सीमा पर शतप्रतिशत की जा रही है।
कलेक्टर के निर्देश पर गुरुवार की रात 8 बजे से 11 बजे तक रांची से रायपुर जाने वालों राजहंस ट्रेवेल्स की 2 बस और शिवनाथ ट्रेवेल्स की 1बस के लगभग 51 यात्रियों का एंटीजन टेस्टिंग की गई,जिसमे 6 यात्री पाजिटिव पाए गए। पाजिटिव लोगो को तत्काल लाइवलीहुड कोविड केअर सेंटर पहुचाया गया। शुक्रवार की सुबह कृष्णा बस में 11 लोगो का कोरोना टेस्ट किया गया जिसमे सभी यात्री नेगेटिव पाए गए हैं। प्रशासन ने बस मालिको को भी हिदायत दी है कि वो रांची से बस निकलने के पूर्व सुनिश्चित कर ले कि बसों में बैठने वाले यात्रियों की आरटीपीसीआर जांच हो चूकी है या नहीं।
वर्सन मामले में शिकायत प्राप्त हुआ है,उच्चाधिकारियों के निर्देश पर आगे की कार्रवाई की जाएगी।
-रामनाथ राम,चौकी प्रभारी लोदाम
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn